**1.1 Ηλεκτρικές δυνάμεις**

**ΑΣΚΗΣΕΙΣ**

**Α.** Να συμπληρώσετε τις επόμενες προτάσεις με τις κατάλληλες λέξεις:

1. Για να ελέγξουμε αν ένα σώμα είναι ηλεκτρισμένο, χρησιμοποιούμε το ηλεκτρικό …………………..
2. Οι ηλεκτρικές δυνάμεις ασκούνται από …………………. Η δύναμη που ασκείται μεταξύ ηλεκτρισμένων σωμάτων ονομάζεται …………………..
3. Η ηλεκτρική δύναμη ασκείται σε ………………………. σώματα απ’ ότι η μαγνητική.
4. Οι ηλεκτρικές δυνάμεις άλλοτε είναι ……………….. και άλλοτε ……………….

**Β.** Δύο γυάλινες ράβδοι Α και Β τρίβονται με μεταξωτό ύφασμα. Φέρνουμε τις ράβδους σε μικρή απόσταση μεταξύ τους. Ποιες από τις παρακάτω προτάσεις είναι σωστές;

1. Οι ράβδοι δεν αλληλεπιδρούν.
2. Οι ράβδοι έλκονται.
3. Η ράβδος Α ασκεί δύναμη στη Β και η Β ασκεί δύναμη στην Α.
4. Οι ράβδοι απωθούνται.

**Γ.** Τρίβουμε δύο πλαστικές ράβδους Α και Β σε μάλλινο ύφασμα και τις φέρνουμε σε κοντινή απόσταση μεταξύ τους.

1. Οι δυνάμεις μεταξύ των ράβδων είναι ελκτικές ή απωστικές;
2. Αν η Α ασκεί στη Β δύναμη 0,1 Ν , πόση δύναμη ασκεί η Β στην Α;
3. Υπάρχει περίπτωση η ράβδος Α να ασκεί δύναμη στη Β και η Β να μην ασκεί δύναμη στην Α; Ποιος νόμος της Φυσικής θα παραβιαζόταν τότε;

**Δ.** 1) Ένας μαγνήτης μπορεί να έλκει μικρά αντικείμενα όπως μικρά χαρτάκια; Τι μπορεί να έλκει;

2) Γιατί ο μαγνήτης δεν θεωρείται ηλεκτρισμένο σώμα;